ఖుష్దిల్ షా

ఖుష్దిల్ షా (జననం 1995, ఫిబ్రవరి 7) పాకిస్తానీ క్రికెట్ క్రీడాకారుడు. ఇతను సమాఖ్య పరిపాలనలో ఉన్న గిరిజన ప్రాంతాలకు ఆడాడు. పాకిస్తాన్ సూపర్ లీగ్‌లో ముల్తాన్ సుల్తాన్ తరపున ఆడాడు. 2019 నవంబరులో పాకిస్తాన్ క్రికెట్ జట్టు కోసం అంతర్జాతీయ అరంగేట్రం చేసాడు.

దేశీయ క్రికెట్ 
2018 ఏప్రిల్ లో 2018 పాకిస్తాన్ కప్ కోసం బలూచిస్తాన్ జట్టులో ఎంపికయ్యాడు. 2018–19 క్వాయిడ్-ఎ-అజామ్ వన్ డే కప్‌లో ఫెడరల్ అడ్మినిస్ట్రేడ్ ట్రైబల్ ఏరియాస్ తరపున ఏడు మ్యాచ్‌లలో 463 పరుగులతో అత్యధిక పరుగులు చేసిన ఆటగాడిగా నిలిచాడు.

2019 మార్చిలో 2019 పాకిస్తాన్ కప్ కోసం ఖైబర్ పఖ్తున్ఖ్వా జట్టులో ఎంపికయ్యాడు. 2019 ఏప్రిల్ 5న టోర్నమెంట్‌లో పంజాబ్‌పై అజేయంగా 154 పరుగులు చేశాడు.

2020 అక్టోబరు 9న 2020–21 జాతీయ టీ20 కప్‌లో ఒక మ్యాచ్‌లో 35 బంతుల్లో సెంచరీని  సాధించి, వేగంగా సెంచరీ సాధించిన పాకిస్తానీ బ్యాట్స్‌మన్ గా నిలిచాడు.

అంతర్జాతీయ క్రికెట్ 
2018 డిసెంబరులో 2018 ఏసిసి ఎమర్జింగ్ టీమ్స్ ఆసియా కప్ కోసం పాకిస్తాన్ జట్టులో ఎంపికయ్యాడు.

2019 అక్టోబరులో ఆస్ట్రేలియాతో జరిగిన సిరీస్ కోసం పాకిస్తాన్ ట్వంటీ 20 ఇంటర్నేషనల్  జట్టులో ఎంపికయ్యాడు. 2019 నవంబరు 8న ఆస్ట్రేలియాతో జరిగిన మ్యాచ్‌లో పాకిస్తాన్ తరపున తన టీ20 అరంగేట్రం చేసాడు. 2019 డిసెంబరులో బంగ్లాదేశ్‌లో 2019 ఏసిసి ఎమర్జింగ్ టీమ్స్ ఆసియా కప్ కోసం పాకిస్తాన్ జట్టులో ఎంపికయ్యాడు.

2020 జూన్ లో కరోనా-19 సమయంలో ఇంగ్లాండ్‌లో పాకిస్తాన్ పర్యటన కోసం అతను 29 మంది సభ్యుల జట్టులో ఎంపికయ్యాడు. 2020 అక్టోబరులో జింబాబ్వేతో పాకిస్తాన్ స్వదేశీ సిరీస్ కోసం 22 మంది "ప్రాబబుల్స్" జట్టులో ఎంపికయ్యాడు. 2020 అక్టోబరు 29న జింబాబ్వేతో జరిగిన మొదటి మ్యాచ్‌కు పాకిస్తాన్ వన్డే ఇంటర్నేషనల్ జట్టులో ఎంపికయ్యాడు. 2020 నవంబరు 3న జింబాబ్వేపై పాకిస్తాన్ తరపున వన్డే అరంగేట్రం చేసాడు. 2020 నవంబరులో న్యూజిలాండ్ పర్యటన కోసం పాకిస్తాన్ 35 మంది సభ్యుల జట్టులో ఎంపికయ్యాడు.

2021 సెప్టెంబరులో 2021 ఐసీసీ పురుషుల T20 ప్రపంచ కప్ కోసం పాకిస్తాన్ జట్టులో ఎంపికయ్యాడు.

2022 ఆగస్టులో 2022 ఆసియా కప్ కోసం పాకిస్తాన్ జట్టులో షా ఎంపికయ్యాడు. 2020 సెప్టెంబరులో 2022 ఐసీసీ పురుషుల T20 ప్రపంచ కప్ కోసం పాకిస్తాన్ జట్టులో ఎంపికయ్యాడు.

మూలాలు

బాహ్య లింకులు 
 

జీవిస్తున్న ప్రజలు
1995 జననాలు
పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ క్రికెట్ క్రీడాకారులు